ንኣሌክስ ሳንቸዝ ምስ ኣየነይቲ ጋንታ ይጻወት?
= ብኣርሰናል ናይ ክልተ ነጥቢ ጋግ ዝተነጺፉላ ዘሎ ቶተንሃም፡ ነቲ ኣብ ውድድር ደርቢ ለንደን ልዑል ሸቶ ዘመዝገብ ኣደባዮር ሒዛ ግጥማ ከተሰላስል እያ። እንተኾነ፡ ኣርሰን ቨንገር መዝነት ካብ ዝሕዝ 12 ኣሰልጠንቲ ዝቐየረት ቶተንሃም፡ ኣብ ታሪኽ ውድድር ፕሪመር ሊግ እንግሊዝ 18 ግዜ ብማዕረ እያ ተፈላልያ። ኣብ ሓሙሻይ ደረጃ እትርከብ ኣርሰናል፡ ነቲ ኣብዚ ግጥም ደርቢ ብድምር ሸሞንተ ሸቶታት ዘቑጸረን ኣብ ዝሓለፈ ናይ ምስግጋር ተጻወትቲ መስኮት ድማ ናብ ዌስትሃም ክግዕዝ ኣብ ጥርዚ በጺሑ ንዝነበረ ኣደባዮር፡ ጠጠው ናይ ብምባል ዓቕሚ ኣለዋ ዶ? ዝኾነ ኮይኑ ኣርሰናል ኣብ መስመር ምጥቃዕ ንኣሌክስ ሳንቸዝ ናይ ምስላፍ ዕድል ከምዘይብላ ይግለጽ ኣሎ። ብመሰረት ጸብጻብ ቢቢሲ፡ እቲ ወዲ 26 ዓመት ቺለያዊ ብዘገጠሞ ምጭብባጥ ጭዋዳ ነዚ ግጥም ኣይከርክብን እዩ። ዝሓለፈ ክረምቲ ካብ ባርሴሎና ናብ ኣርሰናል ብ35 ሚልዮን ፓውንድ ዝተሰጋገረ ሳንቸዝ፡ ኣብ ዝሓለፈ ውድድራት 18 ሸቶታት ኣመዝጊቡ - ንኣርሰናል። ብኣንጻሩ፡ ካብ ወርሒ ታሕሳስ ጀሚሩ ካብ ጸወታ ርሒቑ ዝጸንሐ ዳኒ ወልበክ ንመጀመርታ ግዚኡ ኣብዚ ግጥም ደርቢ ከምዝሳተፍ ተፈሊጡ ኣሎ።
ኣርሰናል